CELEX: 52011PC0250
Language: ro
Date: 2011-05-05
Title: DECIZIE A CONSILIULUI privind alocarea fondurilor dezangajate din proiectele desfășurate în cadrul celui de al 9-lea Fond european de dezvoltare (FED) și în cadrul FED anterioare, în vederea cooperării pentru dezvoltare în Sudanul de Sud Propunere de DECIZIE A CONSILIULUI privind alocarea fondurilor dezangajate din proiectele desfășurate în cadrul celui de al 9-lea Fond european de dezvoltare (FED) și în cadrul FED anterioare, în vederea cooperării pentru dezvoltare în Sudanul de Sud

|

52011PC0250

DECIZIE A CONSILIULUI privind alocarea fondurilor dezangajate din proiectele desfășurate în cadrul celui de al 9-lea Fond european de dezvoltare (FED) și în cadrul FED anterioare, în vederea cooperării pentru dezvoltare în Sudanul de Sud Propunere de DECIZIE A CONSILIULUI privind alocarea fondurilor dezangajate din proiectele desfășurate în cadrul celui de al 9-lea Fond european de dezvoltare (FED) și în cadrul FED anterioare, în vederea cooperării pentru dezvoltare în Sudanul de Sud  /* COM/2011/0250 final - NLE 2011/0106 */  

	EXPUNERE DE MOTIVEÎn ianuarie 2011, cu ocazia referendumului privind autodeterminarea, prevăzut în Acordul global de pace (AGP) din 2005, populația din Sudanul de Sud a votat cu o majoritate covârșitoare pentru declararea independenței de partea de nord. Se preconizează că independența va fi declarată în mod oficial la 9 iulie 2011, dată la care expiră și AGP.Uniunea Europeană și statele sale membre au salutat rezultatul referendumului și așteaptă cu interes dezvoltarea în continuare a unui parteneriat strâns, pe termen lung, cu Sudanul de Sud, sprijinind în același timp o tranziție ușoară și pașnică spre un stat independent, stabil și democratic în Sudanul de Sud. În acest scop, au început deja activitățile de programare comună între UE și statele membre, în strânsă cooperare cu autoritățile locale și cu actorii prezenți pe teren.După declararea independenței, Sudanul de Sud va trebui să facă față unui număr important de provocări umanitare și socioeconomice în contextul capacității reduse a statului. Ținând seama de aceste circumstanțe, ajutorul extern va deveni, cu atât mai mult, esențial pentru o perioadă lungă de timp pentru a sprijini Sudanul de Sud în combaterea sărăciei extreme, sporirea autonomiei comunităților locale și asigurarea faptului că populația profită cât mai rapid de beneficiile păcii. Cu toate că se așteaptă ca Sudanul de Sud să solicite aderarea la Acordul de la Cotonou, va fi nevoie de timp înainte ca cel de al 10-lea Fond european de dezvoltare (FED) să devină operațional după aderare. Până la aderarea deplină la Acordul de la Cotonou și la alte cadre de finanțare multilaterale, există deci un risc de „deficit de finanțare” în etapa imediat următoare referendumului, pentru o perioadă în care Sudanul de Sud va rămâne foarte fragil și expus unui risc ridicat de eșec statal.Încă din iulie 2010, prin Decizia 2010/406/UE a Consiliului din 12 iulie 2010, s-au alocat 150 de milioane EUR din fonduri dezangajate în cadrul celui de al 9-lea FED și în cadrul FED anterioare, în vederea sprijinirii „celor mai vulnerabile populații din Sudan”. Din această sumă, 85 de milioane EUR sunt alocate Sudanului de Sud. Totuși, această sumă poate fi considerată insuficientă pentru a face față nevoilor considerabile în materie de consolidare a statului și de dezvoltare a capacităților, precum și nevoilor populației din Sudanul de Sud în materie de dezvoltare. Prin urmare, se consideră că este necesară punerea la dispoziție de fonduri suplimentare până la aderarea deplină a Sudanului de Sud la Acordul de la Cotonou.Prin decizia anexată, Comisia Europeană propune alocarea unei sume suplimentare de 200 de milioane EUR din fonduri dezangajate din cadrul celui de al 9-lea FED și din cadrul FED anterioare, în conformitate cu procedura prevăzută la articolul 1 alineatul (4) din Acordul intern privind cel de al 10-lea FED, în vederea sprijinirii Sudanului de Sud în ceea ce privește consolidarea statului și dezvoltarea capacităților, precum și nevoile de dezvoltare.Prin urmare, se propune adoptarea de către Consiliu a deciziei anexate privind alocarea unei sume de 200 de milioane EUR din fonduri dezangajate în cadrul FED anterioare în beneficiul Sudanului de Sud. Se va pregăti ulterior o decizie de finanțare care va prezenta o programare mai detaliată.2011/0106 (NLE)Propunere deDECIZIE A CONSILIULUIprivind alocarea fondurilor dezangajate din proiectele desfășurate în cadrul celui de al 9-lea Fond european de dezvoltare (FED) și în cadrul FED anterioare, în vederea cooperării pentru dezvoltare în Sudanul de SudCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 217,având în vedere propunerea Comisiei Europene,având în vedere Acordul intern între reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în contextul cadrului financiar multianual pentru perioada 2008-2013, în conformitate cu Acordul de parteneriat ACP-CE și cu alocarea asistenței financiare pentru țările și teritoriile de peste mări cărora li se aplică dispozițiile părții a patra din Tratatul CE[1], în special articolul 1 alineatul (4) și articolul 6,întrucât:1.  Se preconizează că Sudanul de Sud își va declara în mod oficial independența de partea de nord la 9 iulie 2011, ca urmare a referendumului privind autodeterminarea, organizat în aplicarea Acordului global de pace din 2005;2.  În etapa ulterioară declarării independenței, noul stat Sudanul de Sud va trebui să facă față unui număr important de provocări umanitare și socioeconomice într-un context de capacitate redusă în materie de guvernanță și de fragilitate politică. În aceste circumstanțe, ajutorul extern va deveni, probabil, cu atât mai important pentru a sprijini Sudanul de Sud în combaterea sărăciei extreme, sporirea autonomiei comunităților locale și asigurarea faptului că populația profită cât mai rapid de beneficiile păcii;(3) Se așteaptă ca Sudanul de Sud să solicite aderarea la Acordul de la Cotonou la scurt timp după declararea independenței. Cu toate acestea, va fi nevoie de timp pentru ca finanțarea din cadrul celui de al 10-lea FED să fie efectiv disponibilă după aderare, ceea ce produce, în această perioadă, un risc de deficit de finanțare;(4) Decizia 2010/406/UE a Consiliului din 12 iulie 2010 privind alocarea fondurilor dezangajate din proiectele desfășurate în cadrul celui de al nouălea Fond european de dezvoltare (FED) și în cadrul FED anterioare, în vederea sprijinirii celor mai vulnerabile populații din Sudan[2] a prevăzut o primă alocare în valoare de 150 de milioane EUR în scopul sprijinirii „celor mai vulnerabile populații din Sudan”. Din această sumă, 85 de milioane EUR au fost alocate Sudanului de Sud. Totuși, această sumă este considerată insuficientă pentru a face față nevoilor considerabile în materie de consolidare a statului și de dezvoltare a capacităților, precum și nevoilor majorității populației în materie de dezvoltare;(5) Pentru a elimina deficitul de finanțare, este oportună alocarea unor fonduri suplimentare, dezangajate din cadrul celui de al 9-lea FED și din cadrul FED anterioare, în beneficiul populației și al instituțiilor publice din Sudanul de Sud;(6) Fondurile ar trebui utilizate pentru punerea în aplicare a „Planului trienal pentru dezvoltarea Sudanului de Sud (2011-2013)”, pe baza deciziilor de finanțare care urmează să fie adoptate de Comisie. De asemenea, este necesar să se prevadă acoperirea costului măsurilor de sprijin;(7) În scopuri de simplificare, aceste fonduri ar trebui gestionate în conformitate cu modalitățile de punere în aplicare a celui de al 10-lea FED.ADOPTĂ PREZENTA DECIZIE:Articolul 13.  Se alocă o sumă de 200 de milioane EUR din fondurile dezangajate din proiectele desfășurate în cadrul celui de al 9-lea FED și în cadrul FED anterioare, în vederea cooperării pentru dezvoltare în Sudanul de Sud. 3% din această sumă este alocată de către Comisie pentru cheltuieli de sprijin.4.  Aceste fonduri sunt gestionate în conformitate cu normele și procedurile aplicabile celui de al 10-lea FED.Articolul 2Prezenta decizie intră în vigoare în ziua următoare datei adoptării.Adoptată la […]Pentru Consiliu,Președintele [1] JO L 247, 9.9.2006, p. 32.[2] JO L 189, 22.7.2010, p. 14.